Բացի այդ, Բյուրոյի գործունեությունը կարեւոր է հանցավորության կանխարգելման համար։ Գիտական հիմնավորված տեխնոլոգիաները եւ հզոր, հագեցված փորձագիտական կառույցների առկայությունը հանդիսանում են որակյալ քննության գրավականը։ Ի վերջո, գոյություն ունեն պատժի անխուսափելիություն եւ անմեղության կանխավարկած հասկացությունները։ Եթե հանցավոր հանրությունը գիտի, որ կան նմանատիպ կառույցներ, որոնք կարող են օգնել քննությանը եւ դատարանին բացահայտել նենգ հանցագործությունները, ապա, իհարկե, քիչ հավանական է, որ կգնան տարբեր տեսակի իրավախախտումների։ Մյուս կողմից, դա ոչ պակաս կարեւոր է ճշմարտության հաղթանակի, նաեւ անմեղության ապացուցման առումով։